На основу члана 54. Закона о основама система образовања и васпитања („Службени гласник РС“, број 72/09, 52/11, 55/13, 35/15-аутентично тумачење и 68/15) и члана 37. став 1. тачка 9. Статута општине Инђија-пречишћен текст („Службени лист општина Инђија“ број: 9/2013),

 Скупштина општине Инђија на седници одржаној 21.фебруара 2017. године, донела је

# Р Е Ш Е Њ Е

**О ИМЕНОВАЊУ ЈЕДНОГ ЧЛАНА УПРАВНОГ ОДБОРА ПРЕДШКОЛСКЕ УСТАНОВЕ „БОШКО БУХА“ ИНЂИЈА**

**I**

У састав Управног одбора Предшколске установе „Бошко Буха“ Инђија из реда локалне самоуправе именује се Марија Контић.

**II**

Мандат именоване траје до истека мандата Управног одбора Предшколске установе „Бошко Буха“ Инђија .

**III**

Ово Решење објавити у „Службеном листу општине Инђија”.

**Образложење:**

Правни основ за доношење Решења је члан 54. Закона о основама система образовања и васпитања („Службени гласник РС“, број 72/09, 52/11, 55/13, 35/15-аутентично тумачење и 68/15).

Чланом 54. регулисано је да Управни одбор Предшколске установе именује Скупштина јединице локалне самоуправе, да исти броји девет чланова и то три представника запослених које предлаже Васпитно - образовно веће, три представника родитеља које предлаже Савет родитеља и три представника јединице локалне самоуправе.

У поступку именовања члана Управног одбора Предшколске установе „Бошко Буха“ Инђија, Комисија за кадровска и административна питања Скупштине општине Инђија у складу са чланом 58а. Пословника Скупштине, на седници одржаној 10.02.2017.године, Закључком бр.06-18/2017-I-3 утврдила је предлог да се за члана Управног одбора из реда локалне самоуправе именује Марија Контић.

На основу свега изнетог Скупштина општине је донела Решење коко је речено у диспозитиву.

**ПОУКА О ПРАВНОМ ЛЕКУ:** Против овог Решења може се покренути управни спор тужбом Управном суду Београд, у року од 30 дана од дана достављања Решења.

# СКУПШТИНА ОПШТИНЕ ИНЂИЈА

**Број:02-34/2017-I П р е д с е д н и к,**

**Дана:21. фебруара 2017.године**

**И н ђ и ј а Милан Предојевић**